
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 2T/23/2025 7625010100 27. 05. 2025 JUDr. Monika Kráľová ECLI:SK:OSSN:2025:7625010100.2
TRESTNÝ ROZKAZ V MENE SLOVENSKEJ REPUBLIKY Okresný súd Spišská Nová Ves samosudkyňou JUDr. Monikou Kráľovou podľa § 353 ods. 1 Trestného poriadku dňa 27. mája 2025 takto rozhodol: rozhodol: Obvinený: A. B., nar. XX.X.XXXX v B., trvale bytom B., C. XXX/XX, uznáva
sa
za
v i n n é h o, ž e
v bode 1/ dňa 19.5.2024 v čase okolo 20.52 hod. v meste Spišská Nová Ves, okres Spišská Nová Ves, na ulici Štefánikovo námestie č. 4 nezisteným spôsobom rozbil sklenenú výplň okna reštaurácie s názvom ASIA BISTRO a cez takto vzniknutý otvor vošiel do jej vnútorných priestorov, odkiaľ z pokladne odcudzil finančnú hotovosť vo výške cca 20,- eur, čím pre spoločnosť Pham Van s.r.o., so sídlom P. Jilemnického 2539/19, Spišská Nová Ves, IČO: 51 425 467, spôsobil škodu krádežou vo výške cca 20,- eur a následne rozbil sklenenú výplň okna susediacej predajne s názvom BRAHAMA, kde cez takto vzniknutý otvor vošiel do jej vnútorných priestorov, odkiaľ z neuzamknutej zásuvky kancelárie odcudzil finančnú hotovosť vo výške 250,- eur, čím pre spoločnosť BRAHAMA Spišská Nová Ves s.r.o., so sídlom Štefánikovo námestie č. 4, Spišská Nová Ves, IČO: 36 584 746, spôsobil škodu krádežou vo výške 250,- eur a poškodením sklenenej výplne okien budovy, v ktorej sa nachádzali obidve prevádzky, pre jej majiteľa D. E. škodu vo výške 200,- eur, v bode 2/ dňa 23.5.2024 v čase okolo 03.50 hod. v Poprade na ul. 1. mája 220/19 pristúpil k nezaistenému plastovému oknu prevádzky čistiarne Renova, nachádzajúcej sa v zadnej časti budovy obchodného domu Prior, ktoré bez poškodenia otvoril, vošiel do prevádzky, odkiaľ z kancelárskeho stola odcudzil voľne položenú pokladničnú zásuvku od pokladne značky Alcom, v ktorej sa nachádzala finančná hotovosť vo výške 791,90 eur, s ktorou odišiel na neznáme miesto, čím takto spôsobil obchodnej spoločnosti Renova Spišská Belá, s.r.o., so sídlom Moskovská 509/8,Spišská Belá 059 01, IČO: 46 157 859, škodu vo výške 861,90 eur, teda v bode 1/ a 2/ pokračovacím konaním prisvojil si cudziu vec tým, že sa jej zmocnil, spôsobil tak malú škodu a v bode 1/ čin spáchal vlámaním, čím
s p á ch a l
v bode 1/ a 2/ pokračovací prečin krádeže podľa § 212 ods. 1 písm. a), písm. b) Tr. zákona v znení účinnom od 6.8.2024 a za
to
mu
ukladá
Podľa § 212 ods. 1 Tr. zákona s použitím § 37 písm. m) Tr. zákona, § 38 ods. 2 Tr. zákona a § 41 ods. 3 Tr. zákona spoločný trest odňatia slobody vo výmere 14 (štrnásť) mesiacov. Podľa § 48 ods. 2 písm. b) Tr. zákona na výkon trestu odňatia slobody sa zaraďuje do ústavu na výkon trestu so stredným stupňom stráženia. Podľa § 41 ods. 3 Tr. zákona zrušuje výrok o vine a treste z rozsudku Okresného súdu Poprad sp. zn. 2T/82/2024 zo dňa 9.1.2025 v spojení s uznesením Krajského súdu v Prešove sp. zn. 8To/4/2025 zo dňa 27.2.2025, ktorým bol uznaný vinným z prečinu krádeže podľa § 212 ods. 1 písm. a) Tr. zákona účinného od 6.8.2024 a bol mu podľa § 212 ods. 1 Tr. zákona s použitím § 36 písm. l) Tr. zákona. § 37 písm. m) Tr. zákona, § 38 ods. 2 Tr. zákona uložený trest odňatia slobody vo výmere 10 (desať) mesiacov na výkon ktorého bol podľa § 48 ods. 2 písm. b) Tr. zákona zaradený do ústavu na výkon trestu so stredným stupňom stráženia, ako aj všetky ďalšie výroky, ktoré majú v uvedenom výroku o vine svoj podklad. Podľa § 287 ods. 1 Trestného poriadku je obvinený povinný nahradiť poškodeným BRAHAMA Spišská Nová Ves s.r.o., so sídlom Štefánikovo námestie č. 4, Spišská Nová Ves, IČO: 36 584 746 škodu vo výške 250,- eur a poškodenému D. E., nar. XX.X.XXXX, trvale bytom F. G. H., E. XX, škodu vo výške 200,- eur. Poučenie: Proti tomuto trestnému rozkazu môže podať obvinený a osoby, ktoré sú oprávnené podať v jeho prospech odvolanie, ako aj prokurátor odpor do 8 (osem) dní od jeho doručenia na Okresný súd Spišská Nová Ves. Ak proti trestnému rozkazu podala oprávnená osoba v lehote odpor, samosudca rozhodne podľa § 241 ods. 1 písm. j) o prijatí obžaloby a nariadi vo veci hlavné pojednávanie. Prednesením obžaloby prokurátorom na hlavnom pojednávaní sa trestný rozkaz ruší. Ak sa v určenej lehote nepodá odpor, trestný rozkaz sa inak stane právoplatným a vykonateľným. Pri výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Obvinený a osoby, ktoré sú oprávnené podať v prospech obvineného odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až do vtedy, kým prokurátor neprednesie na hlavnom pojednávaní obžalobu. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.

